text: सुम्बा हजारौं द्वीपसमूहको राष्ट्र इन्डोनेशियाको एक पूर्णतया ग्रामीण, छरिएको आबादी भएको द्वीप हो। रुखो पहाडी भू-भाग र छरिएका बस्तीहरुका कारण सन् २०१० भन्दा पहिले यहाँका केवल २५ प्रतिशत बासिन्दाहरूलाई मात्र बिजुलीको पहुँच थियो। तैपनि लगभग ६ लाख ५० हजार मानिसहरु (इन्डोनेशियाको 0.२ प्रतिशत मात्र) बसोबास गर्ने यस द्वीपले, विश्वको चौथो ठुलो आबादी भएको र दक्षिणपूर्वी एसियाको सबै भन्दा ठूलो अर्थतन्त्र भएको देश इन्डोनेशियाकै लागि ऊर्जामा उदाहरण बन्ने लक्ष्य लिएकोछ। आइकनिक आइल्याण्ड सुम्बा (प्रतिष्ठित द्वीप सुम्बा) परियोजना नामक पहल अन्तर्गत अन्तर्राष्ट्रिय दाताहरु स्थानीय सरकारको योजना अनुरुप आगामी १० वर्षभित्र द्वीपका सबै बसिन्दाहरुका लागि नवीकरणीय स्रोतहरूको मात्र प्रयोग गरेर विध्युत ल्याउने काम गरिरहेका छन्। 